stanford-oval/wikipedia huggingface dataset:
Ajax (Ontario)
Historia

Kaupunki sai alkunsa ennen toista maailmansotaa kun Defence Industries Limited (D.I.L.) vuonna 1941 rakensi alueelle tehtaan valmistamaan ammusten hylsyjä. Kaupunki muodostui rakennetun tehtaan ympärille. Vuoteen 1945 mennessä tehtaasta oli valmistunut 40 miljoonaa hylsyä, tehdas työllisti parhaimmillaan 9 000 henkeä. tehtaanjohto rakennutti myös oman vesilaitoksen, jätteenpuhdistuslaitoksen, koulun 600:lle oppilaalle, 50 km rautatietä ja 50 km yleisiä teitä. Tehdas työllisti työntekijöitä jotka saapuivat Ajaxiin ympäri maata.
22. kesäkuuta 1973 Ontarion hallinto yhdisti Ajaxin kaupunkiin Pickeringin kylän ja osia Pickeringin kaupungista. Tämä oli osa uuden Durhamin alueen kunnan perustamisjärjestelyä.
1. divisioona

1. divisioona voi tarkoittaa:
Armeija > Suomi

Suomen 1. divisioona (1918–1939), suomalainen ennen talvisotaa toiminut yhtymä.
1. divisioona (talvisota), suomalainen talvisodan aikainen yhtymä.
1. divisioona (jatkosota), suomalainen jatkosodan aikainen yhtymä.
Suomen 1. divisioona (1944–1966), suomalainen jatkosodan jälkeen toiminut yhtymä (osa alueorganisaatiota).
Armeija > Yhdistynyt kuningaskunta

Brittiläinen 1. rakuunadivisioona, Brittiläinen ensimmäisen maailmansodan aikainen yhtymä.
Brittiläinen 1. laskuvarjodivisioona, Brittiläinen toisen maailmansodan aikainen sotilasyksikkö.
Brittiläinen 1. panssaridivisioona, Brittiläinen toisen maailmansodan aikainen ja edelleen palveluksessa oleva yhtymä
Brittiläinen 1. ratsuväkidivisioona, Brittiläinen kummassakin maailmansodassa palvellut yhtymä.
Brittiläinen 1. jalkaväkidivisioona, Brittiläinen kummassakin maailmansodassa palvellut yhtymä.
Brittiläinen 1. ilmatorjuntadivisioona, Brittiläinen toisen maailmansodan aikainen sotilasyksikkö.
Brittiläinen 1. Afrikan divisioona, Brittiläinen toisen maailmansodan aikainen sotilasyksikkö.
Armeija > Saksa

Saksan 1. jalkaväkidivisioona, Saksan armeijan toisen maailmansodan aikainen divisioona.
Saksan 1. kevyt divisioona,  Saksan armeijan toisen maailmansodan aikainen panssaridivisioona, josta muodostettiin Saksan 6. panssaridivisioona.
Saksan 1. laskuvarjojääkäridivisioona, Saksan armeijan toisen maailmansodan aikainen divisioona.
Saksan 1. panssaridivisioona, Saksan armeijan toisen maailmansodan aikainen divisioona.
Saksan 1. vuoristodivisioona
Armeija > Yhdysvallat

Yhdysvaltain 1. jalkaväkidivisioona, Yhdysvaltain armeijan vanhin divisioona.
Yhdysvaltain 1. panssaridivisioona, Yhdysvaltain maavoimien vanhin panssaridivisioona.
Armeija > Ranska

Ranskan 1. jalkaväkidivisioona
Ranskan 1. kevyt mekanisoitu divisioona 1931-1940
Ranskan 1. panssaridivisioona (1940) 1940
Ranskan 1. panssaridivisioona 1943-1999
Urheilu > Jalkapallo

Argentiinan 1. divisioona, Argentiinan jalkapallon korkein sarjataso.
Chilen 1. divisioona, Chilen korkein jalkapallon sarjataso.
Englannin 1. divisioona, Englannin jalkapalloilun korkeimman sarjataso.
Uruguayn 1. divisioona, Uruguayn jalkapallon pääsarja.
Venäjän jalkapallon 1. divisioona, Venäjän jalkapallon toiseksi korkein sarjataso.
Urheilu > Jääkiekko

Jääkiekon 1. divisioonan maailmanmestaruuskilpailut
Air Indian lento 855

| Air Indian lento 855 |
| --- | --- |
 Onnettomuuskonetta muistuttava 747 (VT-EGA) vuonna 1982.
Yhteenveto
Päivämäärä:  1. tammikuuta 1978
Onnettomuustyyppi:  mekaaninen vika, lentäjän virhe, mereensyöksy
Tapahtumapaikka:  3 kilometriä Bombayn lentoasemalta, Arabianmeri, Intia
Lähtöpaikka:  Bombayn lentoasema, Mumbai, Intia
Määränpää:  Dubain kansainvälinen lentoasema, Dubai, Yhdistyneet arabiemiirikunnat
Kuolleita:  213
Eloonjääneitä:  0
Lentokone
Konetyyppi:  Boeing 747-237B
Lentoyhtiö:  Air India
Rekisteritunnus:  VT-EBD
Matkustajia:  190
Miehistöä:  23
Air Indian lento 855 oli Air Indian kansainvälinen reittilento Bombayn lentoasemalta Dubain kansainväliselle lentoasemalle. Uudenvuodenpäivän iltana 1978 lentoa operoinut Boeing 747 syöksyi Arabianmereen. Kaikki koneessa olleet 213 matkustajaa ja miehistön jäsentä saivat surmansa onnettomuudessa. Tapaus oli aikansa kolmanneksi pahin lentoturma.
Taustaa

Lennolla oli mukana 190 matkustajaa ja 23 miehistön jäsentä. Heistä 20 oli lentoemäntiä. Ohjaamossa oli kolme lentäjää. Kapteeni oli 51-vuotias Madan Lal Kukar, jolla oli lähes 18 000 tunnin lentokokemus, perämies 43-vuotias Indu Virmani, jolla oli yli 4 500 tunnin lentokokemus, ja lentomekaanikkona 53-vuotias Alfredo Faria, jolla oli yli 11 000 tunnin lentokokemus. Lennolla ollut Boeing 747-200, nimeltään Emperor Ashoka, oli ollut yli kuusi vuotta palveluksessa, ja oli Air Indian ensimmäinen malliaan.
Tapahtumien kulku

Lento nousi Bombayn lentoasemalta suunnitellulle reitilleen kello 20:12 paikallista aikaa. Päästäkseen suuntaan kohti Dubaita, kone oli käännettävä oikealle länsiluoteeseen  kohti Dubaita. Kun käännös oli suoritettu, kapteenin kallistumamittari näytti teknisen vian vuoksi, että kone oli edelleen kallistuneena oikealle. Kapteeni ihmetteli asiaa, mihin perämies ei reagoinut. Lentomekaanikko sen sijaan huomasi kapteenin mittarin näyttävän eri asentoa kuin ohjaamon keskellä oleva varamittari. Miehistö ei voinut varmistaa asentoa katsomalla ulos, sillä Aurinko oli jo laskenut ja taivas oli pimeä. Kapteeni menetti asentotajunsa ja alkoi kääntää konetta lisääntyvästi vasemmalle. Kallistuman kasvaessa lentomekaanikko yritti varoittaa kapteenia: "Älä katso sitä mittaria..." Siitä huolimatta kone kallistui 108 astetta vasemmalle, mikä aiheutti myös nopean korkeudenmenetyksen. Kone putosi noin 40 asteen syöksykulmassa  Arabianmereen vain 101 sekuntia  nousun jälkeen.
Onnettomuuden jälkeiset tapahtumat ja tutkinta

Kun selvisi, ettei kukaan jäänyt henkiin onnettomuudesta, kuolleiden omaiset nostivat Yhdysvalloissa oikeusjutun Boeingia vastaan. Juttu kuitenkin hylättiin.
Onnettomuustutkinnassa todettiin, että onnettomuuden aiheutti pääsyissään kapteenin asentotajun menetys, mikä johtui viallisesta kallistumamittarista. Tämä oli taas johtanut hätäisiin ohjausliikkeisiin ja koneen liikaan kallistamiseen. Osasyyksi todettiin se, ettei perämies puuttunut kapteenin toimintaan tai yrittänyt ottaa konetta hallintaansa. Kallistumamittarin viat eivät ole kovin yleisiä, mutta niitä voi tapahtua raskaiden käännöksien aikaan tai virransyöttöongelmien vuoksi.
Käännös suomeksi
Agar.io

| Agar> io |
| --- | --- |

Kehittäjä:  Matheus Valadares
Julkaisija:  Miniclip
Jakelija:  Google Play ja App Store
Ohjelmoija:  Matheus Valadares
Julkaistu:  Selainversio 28. huhtikuuta 2015 Android 8. heinäkuuta 2015 iOS 8. heinäkuuta 2015
Lajityyppi:  reaaliaikainen taktiikkapeli
Pelimuoto:  moninpeli
Ikäluokitus:  3 (Google Play) 12 (App Store)
Alusta:  Internetselain Android iOS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Agar.io (tai Agario) on Matheus Valadaresin kehittämä toimintapeli, joka julkaistiin 28. huhtikuuta 2015 Microsoft Windowsille sekä 8. heinäkuuta Androidille ja iOS:lle. Alun perin peli julkaistiin selainpelinä 4chan-kuvalaudalle, jossa se sai välittömästi positiivista huomiota, ja peliä suoratoistettiin useilla pelisivustoilla (esim. Twitch).
Pelaaminen ja tavoite

Pelin aloittaessa pelaaja ohjaa pientä palloa rajatulla alueella. Pallolle voi antaa nimen, joka näkyy pallossa myös muille pelaajille. (Jos et anna pallolle nimeä, sen nimeksi tulee "An unnamed cell") Pelaajan tulee syödä muita pelaajia ja välttää itse tulemasta syödyksi. Pelaajan pallo kasvaa sitä mukaa, kun hän syö muita kohteita pelialueelta. Mitä isommaksi pallo kasvaa, sitä hitaammaksi pallon liikuttaminen tulee. Kartalla eli pelialueella on myös pieniä pellettejä jotka kasvattavat palloa. Muiden pelaajien lisäksi kartalla on myös viruksia, vihreitä palloja, jotka eivät ole toisten pelaajien ohjattavissa. Kun virusta isomman pallon ohjaa viruksen päälle, pallo räjähtää ja pallosta tulee monta pientä palloa. Kuitenkin virusta pienempi pallo voi hyödyntää virusta piilottautumalla sen alle.
Pelaaminen ja tavoite > Pelin ominaisuuksia

Ennen pelin aloittamista pelaaja voi valita peliominaisuudeksi esimerkiksi tumman kartan. Peliä voi pelata myös ilman värejä sekä "skinejä". Skinit ovat pelaajien palloissa olevia kuvia, jotka ovat esimerkiksi tiettyjen poliitikkojen hahmoja sekä lippuja, mikäli pallon nimessä on jonkun maan nimi. Pelaaja voi halutessaan myös olla näkemättä toisten pelaajien nimiä. Pelin päättyessä ilmestyy tilasto, jossa ilmoitetaan esimerkiksi syötyjen pelaajien ja pellettien määrä. Tilastossa näkyy myös pelin kesto eli kauanko pelaajan pallo pysyi elossa ja aika siitä, kauanko pelaaja oli top10-listassa sekä paras sijoitus siinä. Tämänkin tilaston ilmestymisen voi ohittaa valitsemalla niin asetuksista. Kartta on mahdollista myös avata isoksi pelaamatta sillä.
Valittavina pelialueina ovat Pohjois- ja Etelä-Amerikka, Eurooppa, Venäjä, Turkki, Itä-Aasia, Kiina ja Oseania. Jokaisessa pelialueessa on monta eri karttaa. Pelin voi halutessa vaihtaa myös tiimi-, seikkailu- tai kaveripeliksi. Tiimipelissä pelaajat eritellään värin mukaan joukkueisiin, jotka pelaavat toisiaan vastaan. Samassa joukkueessa olevaa pelaajaa ei voi syödä. Seikkailupelissä on erilaisia ominaisuuksia, kuten esimerkiksi äidiksi (engl. Spawner Cell) kutsuttu roosan värinen pallo, josta syöksyy pellettejä. Äitipalloon ajautuneet pelaajat muuttuvat ruoaksi. Seikkailupeli on luotu pelin kehittäjien avuksi ja he testaavat tällä pelialueella uusia ominaisuuksia. Kaveripelin avulla muille on mahdollista linkittää se pelialue, jolle itse pelaa. Peliin on lisätty vuonna 2016 mahdollisuus kirjautua sisään. Kirjautumisen jälkeen pelaamisesta ansaitsee kokemuspisteitä ja kolikoita, joilla voi ostaa erilaisia skinejä. Saatujen kokemuspisteiden määrä riippuu siitä, kuinka kauan pelaaja pysyy hengissä ja kuinka paljon palloja hän syö.
Sawiskera

| Sawiskera |
| --- | --- |
 Teharonhiawako ja Sawiskera kuvattuna Hubble-avaruusteleskoopilla.
Löytäminen
Löytäjät:  D. J. Osip,  S. M. Burles
Löytöaika:  lokakuu 2001
Kiertoradan ominaisuudet
Planeetta:  88611 Teharonhiawako
Keskietäisyys:  27300 ± 343 km
Eksentrisyys:  0,240 ± 0,003
Kiertoaika:  825 ± 3 päivää
Inklinaatio:  60,0° ± 0,9 °
Fyysiset ominaisuudet
Läpimitta:  122 ± 14 km
Pyörähdysaika:  ? h
Kaasukehän ominaisuudet
Kaasunpaine:  -
Koostumus
-:  
Sawiskera on transneptunisen kohteen 88611 Teharonhiawako kuu. Se tunnetaan myös nimellä (88611) Teharonhiawako I. Kuun löysivät D. J. Osip ja S. M. Burles lokakuussa 2001. Sawiskeran läpimitta on noin 122 ± 14 kilometriä ja sen keskietäisyys Teharonhiawakosta on noin 27300 ± 343 km ja kiertoaika 825 ± 3 päivää. Koska Teharonhiawakon läpimitta on vain noin 176 ± 20 km, Sawiskera on suuri verrattuna pääkappaleeseensa.
Agaricales

| Agaricales |
| --- | --- |
 Osterivinokas (Pleurotus ostreatus)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales  Underw.
Katso myös
   Agaricales Wikispeciesissä   Agaricales Commonsissa 
Infobox OKNimi-testi OK: 
Agaricales on nykykäsityksen mukaan sienten geneettinen kladi – tarkemmin sienilahko, joka vastaa osittain helttasienten määritelmää, mutta siitä puuttuvat muun muassa rouskut (Lactarius) ja haperot (Russula), ja toisaalta siihen kuuluu esimerkiksi kääväkkäitä kuten häränkieli (Fistulina hepatica) ja kupusieniä kuten tuhkeloiden (Lycoperdon) suku.
Heimoja

| 0 | 1 | 2 |
| --- | --- | --- |
|  Agaricaceae  Amanitaceae  Biannulariaceae  Bolbitiaceae  Broomeiaceae  Chromocyphellaceae  Clavariaceae  Cortinariaceae  Cyphellaceae  Entolomataceae  Fistulinaceae  Hemigasteraceae  |  Hydnangiaceae  Hygrophoraceae  Hymenogastraceae  Inocybaceae  Lyophyllaceae  Marasmiaceae  Mycenaceae  Mythicomycetaceae  Niaceae  Omphalotaceae  Phelloriniaceae  |  Physalacriaceae  Pleurotaceae  Pluteaceae  Porotheleaceae  Psathyrellaceae  Pterulaceae  Schizophyllaceae  Strophariaceae  Tricholomataceae  Tubariaceae  Typhulaceae  |
Aiheesta muualla

Suomen Sieniseura: Sientemme suomenkieliset nimet. Lakkisienet (Agaricales) (pdf)
Laji.fi: Agaricales
UniProt: Taxonomy - Agaricales (englanniksi)
Global Biodiversity Information Facility (GBIF): Agaricales (englanniksi)
Aarne Uusikylä

Kaarlo Aarne Engelbert Uusikylä, sukunimi vuoteen 1906 Frisk (7. marraskuuta 1884 Vaasa – 30. elokuuta 1951) oli suomalainen vakuutusjohtaja.
Aarne Uusikylän vanhemmat olivat vaatturimestari Karl Valentin Frisk ja Maria Amanda Wikman. Hän pääsi ylioppilaaksi Vaasan reaalilyseosta 1902 ja kävi Suomen Liikemiesten Kauppaopiston 1903–1905. Uusikylä teki opintomatkoja Tanskaan, Saksaan ja Englantiin 1910 sekä Ruotsiin ja Tanskaan 1912.
Uusikylä oli Suomi-yhtiössä konttoristina vuodesta 1905, tarkastajana 1906–1908, kansanvakuutusosaston esimiehenä 1911–1912, apulaisjohtajana 1912–1923, johtajana 1923–1932 ja toimitusjohtajana 1932–1951. Hän oli myös Vakuutus Oy Varman toimitusjohtajana 1919–1932.
Uusikylä oli Suomen Vakuutusyhdistyksen hallituksen jäsenenä vuodesta 1925 ja hän toimi yhdistyksen puheenjohtajana 1935–1941. Hän oli mieskuoro Laulu-Miesten varapuheenjohtaja 1914-1919 ja puheenjohtaja 1933–1935 sekä oli pursiseura Merenkävijäin kommodorina 1922–1932 ja uudelleen vuodesta 1939 alkaen. Merenkävijäin kunniajäsen hänestä tuli 1944. Uusikylä oli myös Kameraseuran puheenjohtajana 1922–1924 ja 1929.
Aarne Uusikylä oli naimisissa vuodesta 1913 Elsa Maria Nylundin kanssa.
Aiheesta muualla

Vakuutusyhtiö Suomen toimitusjohtaja Aarne Uusikylä, Aarne Pietisen valokuva vuodelta 1942, Museoviraston Kuvakokoelmat
Saukkola

Saukkolan taajaman keskusta, Helsingin suuntaan.
K-Market Saukkolassa
Saukkola on Lohjan 105. kaupunginosa. Taajama on entisen Nummi-Pusulan kunnan merkittävin taajama palveluiden ja väkiluvun kannalta. Se sijaitsee Turuntien eli seututien 110 varrella ja Nummen ja Pusulan kaupunginosien lähellä. Taajamassa oli vuoden 2018 lopussa 977 asukasta, kun vuoden 2011 lopussa taajamassa oli 1 038 asukasta.
Saukkolassa on kirjastosekä urheilukenttä, jossa on talvisin luistelukaukalo ja pukusuoja. Saukkolan Pallo pelaa jalkapalloa ja pyrkii muutenkin edistämään lasten liikuntaharrastusta.
VPK:n paloasema muutti Saukkolaan vuonna 1997.
Saukkolassa on teollisuusalue asutuksen keskellä, huoltoasema ja pari kauppaa. Siellä on kirjasto, postipalvelut, yksi marketti, apteekki, kaksi rautakauppaa, kampaamo, kuntosali, jossa on ohjattua liikuntaa ja hammaslääkäri. Sekalaista tavaraa myyvä Saupart lopetteleemilloin? toimintaansa. Saukkolassa sijaitsi myös Valion meijerimuseo Nummen osuusmeijerin vanhassa jugendrakennuksessa. Rakennus on nykyisin yksityisomistuksessa. Saukkolaan avattiin uusi Sale-myymälä vuoden 2022 vappuaattona.
Nummen osuusmeijerin rakennus.
Saukkola oli yksi entisen Nummi-Pusulan kunnan kylistä, kunnes se liitettiin vuoden 2013 kuntaliitoksessa Lohjaan.
Aarne Nuorvala

| Aarne Nuorvala> Oikeuskansleri |
| --- | --- |
 1964–1965  
Edeltäjä:  Antti Hannikainen
Seuraaja:  Jaakko Enäjärvi
Korkeimman hallinto-oikeuden presidentti
 1965–1982  
Edeltäjä:  Reino Kuuskoski
Seuraaja:  Antti Suviranta
Suomen pääministerin sijainen
 Lehdon hallitus 18.12.1963–8.6.1964  
Edeltäjä:  Johannes Virolainen
Seuraaja:  Reino Oittinen
Henkilötiedot
Syntynyt: 18. huhtikuuta 1912 Viipuri
Kuollut: 11. heinäkuuta 2013 (101 vuotta) Helsinki
Aarne Johannes Nuorvala, vuoteen 1934 Nylenius (18. huhtikuuta 1912 Viipuri – 11. heinäkuuta 2013 Helsinki) oli suomalainen juristi ja virkamies. Hän toimi pääministerin sijaisena ja ministerinä valtioneuvoston kansliassa Lehdon virkamieshallituksessa vuosina 1963–1964.
Hän toimi myös hallintoneuvoksena vuosina 1957–1964, oikeuskanslerina vuosina 1964–1965 ja korkeimman hallinto-oikeuden presidenttinä vuosina 1965–1982. Virkaylioikeuden puheenjohtajana hän toimi vuosina 1966–1981.
Nuorvala on kaikkien aikojen vanhimmaksi elänyt valtioneuvoston jäsenenä toiminut henkilö.
Kirjallisuutta

Dahlgren, Taina: Oikeusvaltion ja parlamentarismin puolesta. Turun Sanomat, 17.4.2012, s. 20.
Hallberg, Pekka: ”Nuorvala, Aarne (1912–2013)”, Suomen kansallisbiografia, osa 7, s. 212–213.  Helsinki:  Suomalaisen Kirjallisuuden Seura, 2006.  ISBN 951-746-448-7.  / Teoksen verkkoversio.
Holopainen, Toivo – Hallberg, Pekka – Hidén, Mikael (toim.): Juhlajulkaisu Aarne Nuorvala 1912 – 18/4 – 1982.  (Suomalaisen lakimiesyhdistyksen julkaisuja C 18)  Helsinki:  Suomalainen lakimiesyhdistys, 1982.  ISSN 0356-7222.  ISBN 951-855-049-2.
Aiheesta muualla

Aarne Nuorvala Suomen ministerit. Valtioneuvosto.
Aarne Nuorvalan muistokirjoitus Helsingin Sanomissa.
| 0 | 1 | 2 |
| --- | --- | --- |
| Edeltäjä: Reino Kuuskoski | Korkeimman hallinto-oikeuden presidentti 1965–1982 | Seuraaja: Antti Suviranta |
| 0 | 1 | 2 |
| --- | --- | --- |
| Edeltäjä: Antti Juhana Hannikainen | Oikeuskansleri 1964–1965 | Seuraaja: Jaakko Enäjärvi |
Aarne Uimonen

Aarne Uimonen vuonna 1919.
Aarne Adolf Uimonen (29. marraskuuta 1891 Asikkala – 11. joulukuuta 1958 Lahti) oli suomalainen majuri ja varatuomari, joka toimi kesäkuussa 1919 jonkin aikaa Venäjän sisällissotaan osallistuneen Länsi-Inkerin rykmentin komentajana.
Air Inuit

| Air Inuit |
| --- | --- |

 IATA: 3H  –  ICAO: AIE 
Kutsukoodi:  AIR INUIT
Perustettu:  1978
Laivaston koko:  24
Kohteiden määrä:  21
Solmukohdat:  Montreal-Pierre Elliott Trudeaun kansainvälinen lentoasema Kuujjuaqin lentoasema La Grande Rivièren lentoasema
Emoyhtiö:  Makivik Corporation
Kotipaikka:  Dorval, Québec
Avainhenkilö(t):  Peter Horseman
Yhtiön sivut:  Yhtiön verkkosivut
Air Inuitin pääkonttori Dorvalissa.
Air Inuit on lentoyhtiö pohjoisessa Kanadassa. Sen pääkonttori sijaitsee Montrealin suurkaupunkialueen Dorvalin kaupungissa Québecin provinssissa. Yhtiön kotikenttänä toimii Kuujjuaqin lentoasema, ja muita tärkeitä solmukohteita ovat Montrealin kansainvälinen lentoasema ja La Grande Rivièren lentoasema. Kaikkiaan yhtiöllä on 21 reittikohdetta pohjoisessa Kanadassa. Yhtiö kuljettaa lentorahtia ympäri Pohjois-Amerikkaa.
Kohteet

Air Inuitilla on reittiliikennettä seuraaviin kohteisiin. (päivitetty syyskuussa 2009:
Newfoundland ja Labrador
Wabush (Wabushin lentoasema)
Nunavut
Sanikiluaq (Sanikiluaqin lentoasema)
Québec
Akulivik (Akulivikin lentoasema)
Aupaluk (Aupalukin lentoasema)
Inukjuak (Inukjuakin lentoasema)
Ivujivik (Ivujivikin lentoasema)
Kangiqsualujjuaq (Kangiqsualujjuaqin lentoasema)
Kangiqsujuaq (Kangiqsujuaqin lentoasema)
Kangirsuk (Kangirsukin lentoasema)
Kuujjuaq (Kuujjuaqin lentoasema)
Kuujjuaraapik (Kuujjuaraapikin lentoasema)
Radisson (La Grande Rivièren lentoasema)
Montreal (Montreal-Pierre Elliott Trudeaun kansainvälinen lentoasema)
Puvirnituq (Puvirnituqin lentoasema)
Quaqtaq (Quaqtaqin lentoasema)
Québec (Québec City Jean Lesagen kansainvälinen lentoasema)
Salluit (Salluitin lentoasema)
Schefferville (Scheffervillen lentoasema)
Sept-Îles (Sept-Îlesin lentoasema)
Tasiujaq (Tasiujaqin lentoasema)
Umiujaq (Umiujaqin lentoasema)
Laivasto

Air Inuitin laivasto koostuu seuraavista lentokoneista (päivitetty: syyskuussa 2009):
| Lentokone | Lentokoneiden määrä | Muunnelmat | Viitteet |
| --- | --- | --- | --- |
| DHC-6 Twin Otter | 8 | 300-sarja | Maksimissaan 19 paikkaa |
| Hawker Siddeley HS 748 | 4 | 2A-sarja | 2x combi lentokonetta, 2x rahtikonetta |
| Boeing 737 | 1 | 2S2C-sarja | Maksimissaan 115 paikkaa |
| Bombardier Dash 8 | 6 | 100-sarja | Maksimissaan 37 paikkaa |
| Bombardier Dash 8 | 2 | 300-sarja | Maksimissaan 50 paikkaa |
| Beechcraft King Air | 3 | 100-sarja | Maksimissaan 9 paikkaa |
Aiheesta muualla

Kuvia tai muita tiedostoja aiheesta Air Inuit Wikimedia Commonsissa
Air Ivoire

Air Ivoiren Airbus A321
Air Ivoire (IATA: VU, ICAO: VUN) oli norsunluurannikkolainen lentoyhtiö. Se perustettiin 14. joulukuuta 1960 ja aloitti toimintansa elokuussa 1964. Se lopetti toimintansa vuonna 2011.
Kohteet

Accra, Bamako, Conakry, Cotonou, Dakar, Douala, Libreville, Lomé, Monrovia, Marseille, Niamey, Ouagadougou, Pariisi
Laivasto

Elokuussa 2006:
1 Airbus A321-200
3 Fokker F28 Mk4000
Aiheesta muualla

Viralliset sivut (Arkistoitu – Internet Archive) (ranskaksi)
Aes Dana (black metal -yhtye)

| Aes Dana> Tiedot |
| --- | --- |
Toiminnassa:  1994–
Tyylilaji:  kelttiläinen black metal
Kotipaikka:   Pariisi, Ranska
Laulukieli:  ranska
Jäsenet:  Vidar, laulu   Milambre, basso   Juan Jolocaust, rummut   Taliesin, kitara   Ireen, kitara   Myrddin, huilu  
Levy-yhtiö:  Oaken Shield  
Aiheesta muualla
AesDana.fr
Infobox OKNimi-testi OK: 
Aes Dana  on vuonna 1994 perustettu ranskalainen black metal -yhtye. Yhtyeen nimi "Aes dana" on irlantia ja tarkoittaa ihmisen lahjaa. Yhtyeen sanoitukset käsittelevät Pohjois-Eurooppalaisia  mytologioita.
Historia

Aes Danan perustivat Talies ja Amorgen vuonna 1994, pian sen jälkeen yhtyeeseen liittyivät, Vidar, Storm ja Christopher. Heidän ensimmäinen demonsa Chroniques du Crépuscule oli tunnelmallista black metallia. Vuosina 1997 ja 1999 Christopher korvattiin Milambrella, Storm Juan Jolocaustilla ja Seth liittyi toiseksi kitaristiksi.
He nauhoittivat Ranskassa heidän ensimmäisen kokopitkän albuminsa vuonna 2000. Seth jätti yhtyeen samana vuonna ja tilalle tuli Tilion.
Vuonna 2000 yhtye alkoi lisätä musiikkiinsa vanhanaikaisia soittimia, kuten fagotin. He nauhoittivat toisen albuminsa La Chasse Sauvage vuonna 2001 ja kolmannen Formors 2005.
Hades jätti bändin ja tilalle tuli Myrddyn vuonna 2006. Taliesin tuli takaisin korvaamaan Benoitin ja Ireel korvasi Tilionin vuonna 2008.
Jäsenet > Nykyiset jäsenet

Vidar - laulu
Milambre (Luisa Trierscheidt) - basso
Juan Jolocaust (Juanjo Esquivel) - rummut
Taliesin - kitara
Ireen - kitara
Myrddin - fagotti ja huilu
Jäsenet > Entiset jäsenet

Tilion - kitara (Apocryphal (Fra))
Storm (muusikko)Storm - rummut (1994-1999) (Sublime Cadaveric Decomposition, Antaeus, Arkhon Infaustus)
Seth - kitara (1997-2000) (Antaeus, Aosoth, Sublime Cadaveric Decomposition)
Amorgen - huilut (Bran Barr)
Hades - huilut (Heol Telwen, Bran Barr, Sword (Fra))
Aegir - kitara (Apocryphal (Fra))
Tomaz Boucherifi-Kadiou - Tin whistle & fagotti (Qantice)
Christophe - basso (1996-1997)
Tuotanto

| 0 | 1 | 2 |
| --- | --- | --- |
| Vuosi | Julkaisu | Levy-yhtiö |
| 1996 | Demo |  |
| 2000 | MCD 2000 |  |
| 2001 | La Chasse Sauvage | SacralProductions |
| 2005 | Formors | Oaken Shield |
Aiheesta muualla

Aes Dana Myspacessa (englanniksi)
Aes Dana (black metal -yhtye) Encyclopaedia Metallumissa (englanniksi)
Saxby Chambliss

Saxby Chambliss
Clarence Saxby Chambliss (s. 10. marraskuuta 1943 Warrenton, Pohjois-Carolina) on yhdysvaltalainen lakimies ja republikaanisen puolueen poliitikko. Hän aloitti 3. tammikuuta 2003 Yhdysvaltain senaatin jäsenenä Georgiasta, mitä ennen hän toimi vuodesta 1995 Yhdysvaltain edustajainhuoneen jäsenenä.
Chambliss ilmoitti tammikuussa 2013, ettei hae kolmannelle kaudelle vuoden 2014 senaatinvaaleissa.
Aiheesta muualla

Kuvia tai muita tiedostoja aiheesta Saxby Chambliss Wikimedia Commonsissa
Ajax København

| Ajax København |
| --- | --- |
Perustettu:  1934
Entiset nimet:  IF Ajax
Kotiareena:  Bavnehøj-Hallen
Kapasiteetti:  1 000
Paikkakunta:  Kööpenhamina
Värit:           
Sarja:  Bambusa Kvindeligaen
Mestaruudet:  9 (1937, 1942, 1944, 1948, 1949, 1950, 1952, 1953 ja 1964)
Ajax København on tanskalainen käsipalloseura, jonka kotiareena sijaitsee Kööpenhaminassa. Seura perustettiin vuonna 1934 nimellä IF Ajax, ja se on voittanut aikojen saatossa yhdeksän Tanskan mestaruutta, tuoreimman vuonna 1964. Ajaxin naisten joukkue pelaa kaudella 2020-21 naisten käsipallon korkeimmalla sarjatasolla, Bambusa Kvindeligaenissa.
Saavutukset

Tanskan mestari: 9 (1937, 1942, 1944, 1948, 1949, 1950, 1952, 1953, 1964)
DM-hopeaa: 4 (1946, 1951, 1954, 1997)
DM-pronssia: 3 (1965, 1966, 1995)
Aiheesta muualla

Seuran virallinen kotisivu (tanskaksi)